SK Úradný vestník Európskej únie C 179/5

SPOLOČNÉ PARLAMENTNÉ ZHROMAŽDENIE V RÁMCI DOHODY O PARTNERSTVE UZATVORENEJ MEDZI ČLENMI SKUPINY AFRICKÝCH, KARIBSKÝCH A TICHOMORSKÝCH ŠTÁTOV NA JEDNEJ STRANE A EURÓPSKOU ÚNIOU A JEJ ČLENSKÝMI ŠTÁTMI NA DRUHEJ STRANE

ZÁPISNICA Z ROKOVANIA V UTOROK 8. DECEMBRA 2015

(2016/C 179/02)

Obsah

1. Vyhlásenie európskeho komisára pre medzinárodnú spoluprácu a rozvoj Nevena Mimicu 5

2. Rozprava s Nevenom Mimicom, komisárom zodpovedným za medzinárodnú spoluprácu a rozvoj – postup prihlásenia sa o slovo zdvihnutím ruky 6

3. Hodina otázok pre Komisiu 6

4. Opatrenia, ktoré prijala Komisia na základe uznesení prijatých na 29. zasadnutí Spoločného parlamentného zhromaždenia 6

5. Hodnotenie mierového nástroja pre Afriku po desiatich rokoch: účinnosť a vyhliadky do budúcnosti 7

6. Správa hospodárskych a sociálnych partnerov 7

7. Vyhlásenie Mamphono Khaketlaovej, ministerky financií (Lesotho) a úradujúcej predsedníčky Rady AKT 7

8. Vyhlásenie Romaina Schneidera, ministra pre rozvojovú spoluprácu a humanitárnu činnosť (Luxembursko), úradujúceho predsedu Rady EÚ 8

9. Hodina otázok pre Radu 8

10. Rozprava s Radou – postup prihlásenia sa o slovo zdvihnutím ruky 9

11. Naliehavá téma č. 1: Migrácia, ľudské práva a utečenci z humanitárnych dôvodov 9

ZÁPISNICA Z ROKOVANIA V UTOROK 8. DECEMBRA 2015

(Rokovanie sa začalo o 9.00 h)

PREDSEDAJÚCI: Fitz A. JACKSON

Spolupredseda

1. Vyhlásenie európskeho komisára pre medzinárodnú spoluprácu a rozvoj Nevena Mimicu

Európsky komisár pre medzinárodnú spoluprácu a rozvoj Neven Mimica venoval vo svojom vyhlásení pozornosť budúcnosti Dohody z Cotonou, ktorej platnosť skončí v roku 2020. Vysvetlil, že Európska komisia a Európska služba pre vonkajšiu činnosť začali spoločnú konzultáciu, ktorej cieľom je zhromaždiť návrhy pre budúcnosť založené na kritickom prehodnotení prvých 15 rokov dohody, jej cieľov a výsledkov, a že formálne hodnotenie začne v prvom polroku 2016 a prostredníctvom procesu posudzovania vplyvu sa budú analyzovať rôzne politické možnosti budúceho partnerstva. Komisár Mimica tiež zdôraznil potrebu plne zohľadniť program 2030 a 17 nových cieľov udržateľného rozvoja, ktoré by mohli viesť k úprave rozvojovej politiky EÚ. Komisár Mimica sa venoval otázkam zmeny klímy a zdôraznil, že výsledok konferencie COP 21 v Paríži bude kľúčový, najmä pre mnohé štáty AKT zasiahnuté nepriaznivými poveternostnými podmienkami.

2. Rozprava s Nevenom Mimicom, komisárom zodpovedným za medzinárodnú spoluprácu a rozvoj – postup prihlásenia sa o slovo zdvihnutím ruky

Rečníci: Norbert Neuser, Davor Ivo Stier, João Ferreira, Maria Heubuch, Kennedy K. Hamudulu (Zambia), Purmanund Jhugroo (Maurícius), Lidia Senra Rodríguez, Enrique Guerrero Salom, Adjedoue Weidou (Čad) a Ana Rita Gerenias Sithole (Mozambik).

Výmena názorov bola zameraná na budúcnosť partnerstva AKT – EÚ, proces preskúmania, vzťah medzi migráciou a rozvojom, zmenu klímy a potrebu integrovať nové ciele udržateľného rozvoja do budúceho rámca. Členovia tiež nastolili otázky týkajúce sa Eritrey, mieru a rozvoja, humanitárnej pomoci a prepojenia podpory, obnovy a rozvoja, súčasného stavu Dohody o hospodárskom partnerstve s tichomorskými štátmi a podvýživy, poľnohospodárstva a potravinovej bezpečnosti.

Komisár Mimica odpovedal na otázky, ktoré členovia predložili v rámci postupu prihlásenia sa o slovo zdvihnutím ruky.

3. Hodina otázok pre Komisiu

Európskej komisii bolo spolu položených 37 otázok.

Komisia už predtým odpovedala na otázky písomne. Komisár Mimica ústne odpovedal na tieto doplňujúce otázky k týmto pôvodným otázkam:

Otázka č. 1, ktorú položila Catherine Bearder, o štátoch AKT a azyle

Otázka č. 5, ktorú položili Bodil Valero a Judith Sargentini, o Núdzovom trustovom fonde EÚ pre stabilitu a riešenie základných príčin neregulárnej migrácie a vysídľovania osôb v Afrike

Otázka č. 6, ktorú položila Kashetu Kyenge, o vykonávaní núdzového trustového fondu EÚ pre stabilitu a riešení základných príčin neregulárnej migrácie v Afrike

Otázka č. 7, ktorú položila Nathalie Griesbeck, o osobitnom fonde pre Afriku

Otázka č. 9, ktorú položil Kennedy Hamudulu (Zambia), o nezákonných finančných tokoch

Otázka č. 10, ktorú položila Lidia Senra Rodríguez, o boji proti daňovým únikom

Otázka č. 16, ktorú položila Sabine Lösing (nahradil ju João Ferreira), o rokovaniach medzi Kubou, EÚ a USA

Otázka č. 17, ktorú položil Netty Baldeh (Gambia) o politickom dialógu

Otázka č. 19, ktorú položil Sanjit Patel (Fidži) [nahradil ho Ashneel Sudhakar (Fidži)], o Fidži – sprievodné opatrenia pre krajiny, ktoré podpísali protokol o cukre

Otázka č. 27, ktorú položil Desmond Long (Svätá Lucia) [nahradil ho Carl Greenidge (Guyana)], o budovaní odolnosti malých ostrovných rozvojových štátov

Otázka č. 28, ktorú položila Michèle Rivasi, o elektrifikácii vidieka v Afrike ako prostriedku boja proti chudobe a zmene klímy

Otázka č. 32, ktorú položil João Ferreira, o všeobecnom prístupe k zdravotnej starostlivosti

Otázka č. 33, ktorú položila Marlene Mizzi, o pomoci EÚ pre ľudí so zdravotným postihnutím v Stredoafrickej republike

Otázka č. 36, ktorú položil Worlea-Saywah Dunah (Libéria) [nahradil ho Netty Baldeh (Gambia)], o implementácii fondov EÚ prostredníctvom medzinárodných MVO.

Autori otázok č. 4, 21, 29 a 30 nemali doplňujúce otázky.

Autori otázok č. 2, 3, 8, 11, 12, 13, 14, 15, 18, 20, 22, 23, 24, 25, 26, 31, 34, 35 a 37 neboli prítomní.

4. Opatrenia, ktoré prijala Komisia na základe uznesení prijatých na 29. zasadnutí Spoločného parlamentného zhromaždenia

Dokument týkajúci sa opatrení, ktoré prijala Komisia a Európska služba pre vonkajšiu činnosť na základe uznesení prijatých Spoločným parlamentným zhromaždením v Suve (Fidži), bol predložený plenárnemu zhromaždeniu.

5. Hodnotenie mierového nástroja pre Afriku po desiatich rokoch: účinnosť a vyhliadky do budúcnosti

Výbor pre politické veci

Spoluspravodajcovia: Kombo Gberi (Kamerun) a Mariya Gabriel

Joseph Hyacinthe Owona Kono (Kamerun) [nahradil Komba Gberiho (Kamerun)] a Mariya Gabriel predstavili správu.

Rečníci: Adjedoue Weidou (Čad), Elmi Obsieh Wais (Džibutsko), João Ferreira, Daniel K. Shumba (Zimbabwe), Bodil Valero, Teshome Toga (Etiópia), Isabella Adinolfi, Kashetu Kyenge, James Kembi Gitura (Keňa), Joachim Zeller, Tadeusz Zwiefka, Eleni Theocharous, Michael Gahler, Kristin de Peyron (ESVČ) a Françoise Moreau (Európska komisia).

Členovia privítali mierový nástroj pre Afriku (APF) a jeho úspechy. Zlepšila sa ním schopnosť Africkej únie riešiť konflikty v Afrike a predstavuje prelom v kontexte širšieho partnerstva. Niektorí členovia žiadali rozšírenie jeho pôsobnosti a trvali na potrebe zapojenia dotknutých krajín. Členovia tiež trvali na potrebe lepšej rovnováhy financovania operácií na podporu mieru a aktivít zameraných na zlepšenie kapacity štruktúry africkej mierovej a bezpečnostnej štruktúry (APSA), najmä v oblasti predchádzania konfliktom a mediácie. Viacerí členovia poukázali na prepojenie medzi bezpečnosťou a rozvojom a žiadali lepšiu koordináciu a komplementárnosť medzi APF a inými nástrojmi EÚ.

Joseph Hyacinthe Owona Kono (Kamerun) a Mariya Gabriel ukončili rozpravu.

6. Správa hospodárskych a sociálnych partnerov

Prezentácia Yvesa Somvilla, predsedu monitorovacieho výboru AKT, Európsky hospodársky a sociálny výbor

Yves Somville, predseda monitorovacieho výboru AKT, Európsky hospodársky a sociálny výbor, poskytol prehľad o rôznych aspektoch ovplyvňujúcich celkové partnerstvo AKT – EÚ vrátane migrácie a úlohy občianskej spoločnosti.

(Schôdza bola prerušená o 12.44 h a pokračovala o 15.00 h)

Fitz A. JACKSON Louis MICHEL Patrick I. GOMES a Luis Marco AGUIRIANO NALDA Spolupredsedovia Generálni spolutajomníci

PREDSEDAJÚCI: Louis MICHEL

Spolupredseda

7. Vyhlásenie Mamphono Khaketlaovej, ministerky financií (Lesotho) a úradujúcej predsedníčky Rady AKT

Mamphono Khaketla, ministerka financií (Lesotho), úradujúca predsedníčka Rady AKT, uznala úlohu plenárneho zhromaždenia ako demokratického politického fóra v rámci vzťahov AKT – EÚ. Ministerka vyjadrila poďakovanie Európskemu parlamentu za usporiadanie schôdze. Takisto vyjadrila súcit a sústrasť vládam a ľudu Francúzska, Mali, Nigérie a Čadu v súvislosti s nedávnymi teroristickými útokmi zo strany náboženských extrémistov. Vyjadrila presvedčenie, že dlhodobé partnerstvo bude pokračovať aj po skončení platnosti dohody z Cotonou. Ministerka Khaketla zdôraznila význam obchodných vzťahov a dohôd o hospodárskom partnerstve (DHP) uzavretých medzi EÚ a krajinami AKT, ale vyjadrila obavy v súvislosti s určitými jednostrannými rozhodnutiami prijatými v rámci partnerstva. Na záver zdôraznila dve základné otázky, ktorými sa musia zaoberať krajiny AKT a EÚ v duchu kolegiality: vplyv zmeny klímy a riadenie migračných tokov.

8. Vyhlásenie Romaina Schneidera, ministra pre rozvojovú spoluprácu a humanitárnu činnosť (Luxembursko), úradujúceho predsedu Rady EÚ

Romain Schneider, minister pre rozvojovú spoluprácu a humanitárnu činnosť (Luxembursko) a úradujúci predseda Rady EÚ poukázal na nedávne teroristické útoky vo Francúzsku, Mali a Čade a vyjadril úprimnú sústrasť. Minister načrtol niekoľko hlavných výziev, ktorým partnerstvo AKT – EÚ v súčasnosti čelí a ktoré je potrebné riešiť vrátane migračnej a utečeneckej krízy, o riešenie ktorej sa európske a africké štáty usilovali na nedávnom samite vo Vallette. Boj proti terorizmu tiež vystupoval ako ďalšia dôležitá výzva pre európske štáty a štáty AKT. Dosiahnutie trvalej bezpečnosti a stability si vyžaduje podporu povojnovému zmiereniu a budovanie demokratických a zodpovedných inštitúcií. Poslednou výzvou pre štáty AKT a EÚ budú rokovania o dohode, ktorá nadviaže na dohodu z Cotonou.

9. Hodina otázok pre Radu

Rade bolo spolu položených 35 otázok.

Mamphono Khaketla odpovedala v mene Rady AKT na tieto otázky a doplňujúce otázky:

Otázka č. 2, ktorú položil Enrique Guerrero Salom (nahradila ho Kashetu Kyenge), o boji proti terorizmu v Afrike

Otázka č. 6, ktorú položila Catherine Bearder, o biodiverzite v Afrike.

Tieto otázky boli zodpovedané, ale neboli k nim položené doplňujúce otázky:

Otázka č. 9, ktorú položila Neena Gill (nahradila ju Kashetu Kyenge), o riešení obáv týkajúcich sa fungovania Medzinárodného trestného súdu (ICC)

Otázka č. 10, ktorú položila Marielle de Sarnez (nahradila ju Catherine Bearder), o povolení rozdielov v rozvoji medzi potenciálnymi partnermi v kontinentálnej zóne voľného obchodu

Otázka č. 11, ktorú položil Davor Ivo Stier, o zvýšených migračných tokoch – mladí a vzdelaní ľudia opúšťajú Afriku

Otázka č. 12, ktorú položila Kashetu Kyenge, o výskume a rozvoji v Afrike

Otázka č. 14, ktorú položil Worlea-Saywah Dunah (Libéria) [nahradil ho Netty Baldeh (Gambia)], o vplyve európskych partnerských dohôd na hospodársku dynamiku chudobných krajín

Otázka č. 15, ktorú položila Joyce Laboso (Keňa), (nahradil ju Abdikadir Aden), o vplyve krajín AKT a EÚ na celosvetové riadenie.

Autori otázok č. 1, 3, 4, 5, 7 a 8 neboli prítomní.

Otázka č. 13 bola stiahnutá.

Romain Schneider odpovedal v mene Rady EÚ na tieto otázky a doplňujúce otázky:

Otázka č. 29, ktorú položil Enrique Guerrero Salom (nahradila ho Kashetu Kyenge), o boji proti terorizmu v Afrike

Otázka č. 30, ktorú položila Catherine Bearder, o biodiverzite v Afrike

Otázka č. 33, ktorú položila Sabine Lösing (nahradila ju Lidia Senra Rodríguez), o reštrukturalizácii verejného dlhu

Otázka č. 34, ktorú položila Lidia Senra Rodríguez, o záväzných nástrojoch regulujúcich nadnárodné korporácie.

Tieto otázky boli zodpovedané, ale neboli k nim položené doplňujúce otázky:

Otázka č. 18, ktorú položil Netty Baldeh (Gambia), o ľudských právach migrantov

Otázka č. 24, ktorú položila Kashetu Kyenge, o výskume a rozvoji v Afrike

Otázka č. 26, ktorú položila Marielle de Sarnez (nahradila ju Catherine Bearder), o povolení rozdielov v rozvoji medzi potenciálnymi partnermi v kontinentálnej zóne voľného obchodu

Otázka č. 27, ktorú položil Worlea-Saywah Dunah (Libéria) [nahradil ho Netty Baldeh (Gambia)], o vplyve európskych partnerských dohôd na hospodársku dynamiku chudobných krajín.

Autori otázok č. 16, 17, 19, 20, 22, 23, 25, 31, 32 a 35 neboli prítomní.

Otázka č. 21 bol stiahnutá.

10. Rozprava s Radou – postup prihlásenia sa o slovo zdvihnutím ruky

Rečníci: Iriase Pally (Nigéria), Adjedoue Weidou (Čad), Michael Gahler a Lidia Senra Rodríguez.

Členovia vyjadrili poďakovanie za medzinárodnú podporu a solidaritu v boji proti skupine Boko Haram a pýtali sa na opatrenia, ktoré prijala Rada AKT – EÚ na riešenie migračnej krízy, a na pravidlá a predpisy, ktoré by sa mohli uplatňovať na nadnárodné spoločnosti, s cieľom presadzovať sociálnu zodpovednosť podnikov, a najmä zabrániť zaberaniu pôdy.

11. Naliehavá téma č. 1: Migrácia, ľudské práva a utečenci z humanitárnych dôvodov

Rečníci: Domenico Rosa (Európska komisia), Attilio Pacifici (Európska služba pre vonkajšiu činnosť), Adjedoue Weidou (Čad), Michael Gahler, Marlene Mizzi, Younoussa Tondy (Niger), Netty Baldeh (Gambia), Catherine Bearder, Magnus Kofi Amoatey (Ghana), Lidia Senra Rodríguez, Elmi Obsieh Wais (Džibutsko), Bodil Valero, Musa Hussein Naib (Eritrea), Ahamada Soukouna (Mali), Norbert Neuser, Veikko Nekundi (Namíbia), Eleni Theocharous, Juan Fernando López Aguilar, Teshome Toga (Etiópia), Anna Zaborska, Abdoulaye Toure (Pobrežie Slonoviny), Kashetu Kyenge, Abdikadir Aden (Keňa), Julie Ward, Joseph Hyacinthe Owona Kono (Kamerun) a Raphael Siluvangii Umba (Konžská demokratická republika).

Členovia poukázali na to, že základné príčiny migrácie a súčasná utečenecká kríza neboli riadne vyriešené v minulosti a zdôraznili, že EÚ by nemala reagovať len na naliehavé otázky, ale mala by tiež pomôcť znížiť migračné tlaky z dlhodobého hľadiska. Ako hnacie faktory migrácie a núteného vysídľovania uviedli ozbrojené konflikty, nedostatok hospodárskych vyhliadok pre mladých ľudí, zlyhávanie riadenia a porušovanie ľudských práv. Takisto poznamenali, že migrácia je prirodzený jav, a že ľudia majú právo sa sťahovať. Väčšina členov súhlasila s názorom, že migrácia by sa mala riadiť prostredníctvom poskytovania legálnych a organizovaných ciest do Európy a zároveň by sa ňou nemal spôsobiť príliš veľký odliv talentovaných ľudí z ich domovských krajín namiesto toho, aby prispievali k rozvoju. Členovia z krajín AKT zdôraznili, že EÚ by nemala diskriminovať afrických migrantov v porovnaní s migrantmi z Blízkeho a Stredného východu.

(Rokovanie sa skončilo o 17.35 h)